stanford-oval/wikipedia huggingface dataset:
Viikki
Historia

Viikin nimi esiintyy tilikirjoissa kylän ja neljänneskunnan nimenä vuonna 1543 muodossa Vijch. Saman vuosikymmenen aikana kylä jaettiin Västervik- ja Östervik-nimisiin osiin.
Viikin latokartano perustettiin 1550-luvulla kuninkaankartanon maatilaksi eli kruununtilaksi. Kartanoon liitettiin kuusi Östervikin ja kolme Västervikin kylän taloa. Vuonna 1629 latokartano lahjoitettiin ratsumestari Gert Skyttelle, peruutettiin kruunulle vuonna 1655 ja oli sen jälkeen Uudenmaan ja Hämeen läänin maaherran virkatalona sekä sen jälkeen vuokrattuna eri henkilöille.
Vuonna 1946 Viikki liitettiin Helsinkiin. Viikin historia ja merkittävät henkilöt näkyvät nimistössä, joihin kuuluvat mm: Leskirouva Freytagin kuja, Laivuri Petterin katu, Lautamies Jopin katu, Vouti Björnramin kuja, Simo Klemetinpojan puisto, Erik Spåren tie, Krister Juutin polku ja Agnes Sjöbergin katu.
Liikenneyhteydet

Lahdenväylä ja Viikintie ovat alueen tärkeimmät henkilöautoliikenteen runkoväylät. Kehä I kulkee aivan Latokartanon asuinalueen vierestä koillisessa, mutta lähin liittymä sille on Pihlajamäessä.
Viikkiin liikennöivät Munkkiniemestä ja Kontulasta bussilinja 57, keskustasta linja 78, Herttoniemestä ja Puistolasta linja 79, Meilahdesta ja Myllypurosta 506. Myös Lahdenväylän pysäkeiltä pääsee useilla HSL:n  bussilinjoilla Helsingin keskustan ja Vantaan suuntiin.
Syksystä 2023 lähtien Viikin läpi on kulkenut myös pikaraitiotie 15.
Palvelut

Kaupunginosan pohjoisosaan, Lahdenväylän välittömään läheisyyteen avattiin hypermarketti Prisma Viikki syksyllä 2007. Alueelle kaavaillaan 2020-luvulla lisää asutusta, palveluita ja yliopiston laajennusta.
Shūhei Yoshida

Yoshida vuonna 2022.
Shūhei Yoshida (jap. 吉田 修平, Yoshida Shūhei) on japanilainen liikemies, joka on toiminut videopelien tuottajana ja kehittäjänä. Hän on toiminut Sony Interactive Entertainmentin (SIE) johdossa vuosina 2008-2019. Hän on saanut työstään tunnustuksena Bafta Fellowship -tunnustuksen.
Yoshida aloitti työskentelyn Sonylle huhtikuussa 1986, ja liittyi Ken Kutaragin ryhmään helmikuussa 1993 alkuperäisen PlayStationin kehitykseen. Hän on toiminut tuottajana useille tunnetuille peleille.
Yoshida on usein mukana pelin elinkaaren aikana alusta lähtien: ajatuksesta prototyyppiin ja julkaisuun asti. Hän on myös puhunut vaikeudesta ja kalleudeusta kehittää pelejä ja kertonut, että monet pelit perutaan jotta kehittäjä ei jää jumiin kun idea ei toimi. Monet ideat epäonnistuvat ja yhtiö tekee paljon testausta ja prototyyppejä. Yoshidan mukaan Thatgamecompanyn vuoden 2012 peli Journey vaikutti eniten hänen uraansa ja on yksi hänen suosikeistaan. Mark Cernyn mukaan Yoshida vaikutti siihen, että hän sai pääsyn PlayStationin kehityspakettiin työskennellessään Crystal Dynamicsille vaikka se oli vastoin silloisia sääntöjä. Myöhemmin Yoshida oli vaikuttamassa, että Cerny otettiin mukaan PlayStation 4:n kehitykseen.
Marraskuussa 2024 ilmoitettiin, että Yoshida lähtee Sonylta tammikuussa 2025. Yoshida oli Sonylla yli 30 vuotta ja vuosina 2008–2019 hän tuli tunnetuksi PlayStation Worldwide Studiosin johdossa.
Aiheesta muualla

Profiili MobyGamesissä (englanniksi)
| --- | --- |
Auktoriteettitunnisteet :  VIAF
Suutarinen

Suutarinen on suomenkielinen sukunimi, joka on muun muassa seuraavilla henkilöillä:
Harri Suutarinen (s. 1982), suomalainen jääkiekkoilija
Janne Suutarinen (s. 1973), suomalainen ohjaaja ja näyttelijä
Juhani Suutarinen (s. 1943), suomalainen ampumahiihdon maailmanmestari ja olympiamitalisti
Juhani Suutarinen (s. 1945), suomalainen pesäpalloilija
Lauri Suutarinen, suomalainen pesäpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bartosz Białkowski

Bartosz Białkowski pelaamassa Ipswich Townin joukkueelle vuonna 2017.
Bartosz Marek Białkowski (s. 6. heinäkuuta 1987 Braniewo, Puola) on puolalainen ammattilaisuransa päättänyt jalkapallomaalivahti, pituudeltaan 194-senttimetrinen.
Białkowski aloitti uransa parissa puolalaisseurassa ja vietti uransa lopun Englannissa. Hän voitti Southamptonin kanssa EFL Trophyn kaudella 2009–2010. Hän pelasi urallaan kaikki seurajoukkueet ja turnaukset mukaan luettuina 492 ottelua, joissa hän torjui 620 kertaa sekä pelasi 136 nollapeliä.
Białkowski edusti maajoukkueuransa aluksi alle 20- ja 21-vuotiaiden joukkueita, kunnes hän liittyi ammattilaisjoukkueeseen. Hän pelasi ammattilaisjoukkueessa yhden ystävyysottelun. Hän kuului joukkueen kokoonpanoon MM-kilpailuissa 2018 mutta ei pelannut yhdessäkään ottelussa.
Aiheesta muualla

Kuvia tai muita tiedostoja aiheesta Bartosz Białkowski Wikimedia Commonsissa
Puolan joukkue – Jalkapallon MM-kilpailut 2018
1 Szczęsny |
2 Pazdan |
3 Jędrzejczyk |
4 Cionek |
5 Bednarek |
6 Góralski |
7 Milik |
8 Linetty |
9 Lewandowski |
10 Krychowiak |
11 Grosicki |
12 Białkowski |
13 Rybus |
14 Teodorczyk |
15 Glik |
16 Błaszczykowski |
17 Peszko |
18 Bereszyński |
19 Zieliński |
20 Piszczek |
21 Kurzawa |
22 Fabiański |
23 Kownacki |
Valmentaja Nawałka
Sjundeå svenska församling

| Sjundeå svenska församling Siuntion ruotsinkielinen seurakunta |
| --- | --- |

 tunnus :  sijainti 
 Siuntion Pyhän Pietarin kirkko talvella 2022
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Raaseporin rovastikunta
Seurakuntayhtymä:  Siuntion seurakuntayhtymä
Pääkirkko:  Siuntion Pyhän Pietarin kirkko
Perustettu:  2000
Jäsenmäärä:  1269 (2024)
Kirkkoherra:  Tom Bergman
Sjundeå svenska församling
Infobox OKVirheellinen NIMI-arvo: 
Sjundeå svenska församling eli Siuntion ruotsinkielinen seurakunta on evankelis-luterilainen seurakunta Siuntiossa. Sjundeå svenska församling ja Siuntion suomenkielinen seurakunta muodostavat yhdessä Siuntion seurakuntayhtymän. Seurakunnan pääkirkko on Siuntion Pyhän Pietarin kirkko, jonka se jakaa Siuntion suomenkielisen seurakunnan kanssa. Vuonna 2020 seurakunnassa oli 1 394 jäsentä. Vuoden 2024 lopussa jäsenmäärä oli laskenut 1 269:n jäseneen, joka vastasi noin 80 % Siuntion kunnan ruotsinkielisestä väestöstä.
Sjundeå svenska församling kuuluu Porvoon hiippakuntaan ja Raaseporin rovastikuntaan.
Siuntion seurakunta päätettiin jakaa Siuntion suomenkieliseen ja ruotsinkieliseen seurakuntaan vuonna 1998. Ennen tätä Siuntiossa toimi vain yksi evankelis-luterilainen seurakunta. Siuntion kirkkoneuvosto valitti päätöksestä korkeimpaan hallinto-oikeuteen. Seurakunta jaettiin kuitenkin kahtia vuonna 2000.
Tilat

Siuntion Pyhän Pietarin kirkko
Capella
Siuntion seurakuntakoti
Siuntion hyvästijättöhuone
Friden
Lugnet
Postillan kerhotila
Kyläpaikka -kirppis
Kirkkoherrat

Seuraavat henkilöt ovat toimineet Siuntion ruotsinkielisen seurakunnan kirkkoherroina:
2000–2011: Eimer Wesström
2012–2014: Maria Venhola
2014–: Tom Bergman
Rhodesia

Rhodesian tasavalta (engl. Republic of Rhodesia) oli nykyisen Zimbabwen alueen käsittänyt, Yhdistyneen kuningaskunnan siirtomaana kansainvälisesti pidetty valtio vuosina 1965–1979. Maasta käytettiin ennen vuotta 1965 nimitystä Etelä-Rhodesia, naapurimaa Sambia oli tuolloin nimeltään Pohjois-Rhodesia.
Aiheesta muualla

Kuvia tai muita tiedostoja aiheesta Rhodesia Wikimedia Commonsissa
Smith (vasemmalla) Britannian pääministerin Harold Wilsonin kanssa Downing Street 10:ssä lokakuussa 1965.
Rhodesialaissotilas kuulustelemassa kyläläisiä aseella uhaten vuonna 1977.
Poetry for the Poisoned

| Poetry for the Poisoned Kamelot |
| --- | --- | --- |

Studioalbumin tiedot
 Äänitetty : 2009-2010
 Julkaistu: 14. syyskuuta 2010
 Tuottaja(t): Sascha Paeth & Miro
 Tyylilaji: power metal
 Kesto: 50.04
 Levy-yhtiö: Marquee/Avalon (Japani), Edel Music (Eurooppa), Knife Fight Media / KMG Recordings (Pohjois-Amerikka)
Muut kannet

Listasijoitukset
  21.
Kamelotin muut julkaisut
| Ghost Opera 2007 | Poetry for the Poisoned 2010 | Silverthorn 2012 |
Poetry for the Poisoned on power metal -yhtye Kamelotin yhdeksäs studioalbumi. Se julkaistiin earMUSIC-levymerkillä, (Edelin alamerkki), 10. syyskuuta 2010 Euroopassa ja neljä päivää myöhemmin Pohjois-Amerikassa yhtyeen oman levy-yhtiön KMG Recordingsin toimesta yhdessä Knife Fight Median kanssa.
Se on viimeinen Kamelot-albumi pitkäaikaisen laulajan ja lauluntekijän Roy Khanin kanssa, joka jätti yhtyeen vuonna 2011, ja ensimmäinen alkuperäisen basistin Sean Tibbettsin kanssa, joka jätti yhtyyen vuonna 1992 ennen ensimmäisen levyn julkaisua ja palasi vuonna 2009, 17 vuoden jälkeen.
Kappaleesta "The Great Pandemonium" nauhoitettiin video, joka julkaistiin yhtyeen virallisella YouTube-kanavalla 6. syyskuuta 2010.
Kappaleet

Kaikki kappaleet säv. ja san. Roy Khan ja Thomas Youngblood.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "The Great Pandemonium" (mukana Björn "Speed" Strid)  | Roy Khan, Thomas Youngblood | 4.24 |  |  |  |  |  |  |
| 2. | "If Tomorrow Cme" | Khan, Sascha Paeth | 3.58 |  |  |  |  |  |  |
| 3. | "Dear Editor" | Khan, Youngblood | 1.18 |  |  |  |  |  |  |
| 4. | "The Zodiac" (mukana Jon Oliva & Amanda Somerville)  | Khan, Youngblood, Paeth | 4.00 |  |  |  |  |  |  |
| 5. | "Hunter's Season" (mukana Gus G.)  | Khan, Youngblood | 5.34 |  |  |  |  |  |  |
| 6. | "House on a Hill" (mukana Simone Simons)  | Khan, Youngblood, Paeth | 4.14 |  |  |  |  |  |  |
| 7. | "Necropolis" | Khan, Youngblood | 4.16 |  |  |  |  |  |  |
| 8. | "My Train of Thoughts" | Khan, Youngblood | 4.08 |  |  |  |  |  |  |
| 9. | "Seal of Woven Years" | Khan, Youngblood | 5.13 |  |  |  |  |  |  |
| 10. | "Poetry for the Poisoned, Pt. I: Incubus" | Khan, Youngblood | 2.57 |  |  |  |  |  |  |
| 11. | "Poetry for the Poisoned, Pt. II: So Long" (mukana Simone Simons)  | Khan, Youngblood | 3.24 |  |  |  |  |  |  |
| 12. | "Poetry for the Poisoned, Pt. III: All is Over" (mukana Simone Simons)  | Khan, Youngblood | 1.03 |  |  |  |  |  |  |
| 13. | "Poetry for the Poisoned, Pt IV: Dissection" | Khan, Oliver Palotai | 2.00 |  |  |  |  |  |  |
| 14. | "Once Upon a Time" | Khan, Youngblood | 3.45 |  |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 15. | "Thespian Drama" (instrumentaali, japanilainen / vinyyli singlepainoksen bonusraita / iTunesin bonusraita)  | Palotai | 3.46 |  |  |  |  |  |  |
| 16. | "Where the Wild Roses Grow" (mukana Chanty Wunder, EU:n rajoitetun painoksen bonuskappale)  | Nick Cave | 3.59 |  |  |  |  |  |  |
| 17. | "House on a Hill" (leikkaamaton versio, Yhdysvaltain DVD-version bonuskappale / 2LP-bonuskappale)  | Khan, Youngblood, Paeth | 5.02 |  |  |  |  |  |  |
Special edition DVD

''The Great Pandemonium'' (Video)
Pick & Play kappaleelle "The Great Pandemonium"
Live at Norway Rock Festival 2010
Jokaisen Kamelotin jäsenen haastattelut
Taustakuvat
"House on a Hill" (leikkaamaton versio) (vain yhdysvaltalainen versio)
Rajoitettu kiertueversio

Vuonna 2011 uudelleenjulkaisu Poetry for the Poisoned nimeltään Poetry for the Poisoned &; Live From Wacken: Limited Tour Edition julkaistiin 15. huhtikuuta Euroopassa ja 10. toukokuuta Yhdysvalloissa. Albumi julkaistiin tuplalevynä, jonka ensimmäinen levy sisälsi Poetry for the Poisonedin, kuten aiemmin, ja toinen levy sisälsi 8 livekappaletta keikalta Wacken Open Air 2010 -tapahtumassa.
| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Great Pandemonium (mukana Björn "Speed" Strid)  | 4.24 |  |  |  |  |  |  |  |
| 2. | If Tomorrow Came | 3.58 |  |  |  |  |  |  |  |
| 3. | Dear Editor | 1.18 |  |  |  |  |  |  |  |
| 4. | The Zodiac (mukana Jon Oliva & Amanda Somerville)  | 4.00 |  |  |  |  |  |  |  |
| 5. | Hunter's Season (mukana Gus G.)  | 5.34 |  |  |  |  |  |  |  |
| 6. | House on a Hill (mukana Simone Simons)  | 4.14 |  |  |  |  |  |  |  |
| 7. | Necropolis | 4.16 |  |  |  |  |  |  |  |
| 8. | My Train of Thoughts | 4.08 |  |  |  |  |  |  |  |
| 9. | Seal of Woven Years | 5.13 |  |  |  |  |  |  |  |
| 10. | Poetry for the Poisoned, Pt. I: Incubus | 2.57 |  |  |  |  |  |  |  |
| 11. | Poetry for the Poisoned, Pt. II: So Long (mukana Simone Simons)  | 3.24 |  |  |  |  |  |  |  |
| 12. | Poetry for the Poisoned, Pt. III: All Is Over (mukana Amanda Somerville)  | 1.03 |  |  |  |  |  |  |  |
| 13. | Poetry for the Poisoned, Pt. IV: Dissection | 2.00 |  |  |  |  |  |  |  |
| 14. | Once Upon a Time | 3.45 |  |  |  |  |  |  |  |
| 15. | Where the Wild Roses Grow (mukana Chanty Wunder)  | 4.51 |  |  |  |  |  |  |  |
| Levy 2 – Live from Wacken Open Air 2010 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Great Pandemonium | 4.28 |  |  |  |  |  |  |  |
| 2. | Human Stain | 4.24 |  |  |  |  |  |  |  |
| 3. | Center of the Universe | 5.37 |  |  |  |  |  |  |  |
| 4. | Pendulous Fall | 3.57 |  |  |  |  |  |  |  |
| 5. | Hunter's Season | 5.16 |  |  |  |  |  |  |  |
| 6. | Karma | 5.27 |  |  |  |  |  |  |  |
| 7. | Forever | 10.14 |  |  |  |  |  |  |  |
| 8. | March of Mephisto | 7.31 |  |  |  |  |  |  |  |
Listasijoitukset

| Albumilistat (2010) | Paras sijoitus |
| --- | --- |
Itävallan albumilista: 57
Belgian albumilista: 40
Kanadan albumilista: 11
Alankomaiden albumilista: 43
Suomen albumilista: 21
Ranskan albumilista: 54
Saksan albumilista: 32
Kreikan albumilista: 24
Italian albumilista: 57
Japanin albumilista: 55
Norjan albumilista: 7
Ruotsin albumilista: 23
Sveitsin albumilista: 48
Ison-Britannian albumilista: 155
Yhdysvaltain Billboard Top 200: 72
Yhdysvaltain Billboard Hard Rock -albumit: 6
Yhdysvaltain Billboard Independent -albumit: 15
Kokoonpano

Kaikki tiedot albumivihkosta
Kokoonpano > Kamelot

Roy Khan – laulu
Thomas Youngblood – kitara
Casey Grillo – rummut
Oliver Palotai – koskettimet
Sean Tibbetts – basso
Vierailevat muusikot
Simone Simons – laulu kappaleissa "House on a Hill" ja "Poetry for the Poisoned, Pt. II–III"
Björn "Speed" Strid – örinä kappaleessa "The Great Pandemonium"
Jon Oliva – laulu kappaleessa "The Zodiac"
Gus G. – kitarasoolo kappaleessa "Hunter's Season"
Amanda Somerville – kuorolaulu kappaleessa "Poetry for the Poisoned, Pt. I-IV" ja laulu kappaleessa "The Zodiac"
Chanty Wunder – laulu kappaleessa "Where the Wild Roses Grow"
Robert Hunecke-Rizzo – taustalaulu
Simon Oberender – taustalaulu
Thomas Rettke – taustalaulu
Cloudy Yang – taustalaulu
Tuotanto
Sascha Paeth – kitara, miksaus, masterointi, tekniikka
Miro – kosketinsoittimet, orkestraatiot, tekniikka
Seth Siro Anton – kansitaide, kansitaide
Michał Loranc – lisätaideteos, taitto
Natalie Shau – lisäkuvitus
Alexandra Dekimpe – lisäkuvitus
Rachel Youngblood – lisäkuvitus
Arvostelut

| Nimi | Arvosana |
| --- | --- |
AllMusic: 3.5/5
Dangerdog: 5/5
Darkscene: 8/10
Desibeli.net: 3/5
Imperiumi: 6+/10
Metal Temple: 8.5/10
Metalstorm: (6.9/10)
Metalunderground: 4/5
Soundi: 4/5
Aiheesta muualla

Poetry for the Poisoned Discogsissa. (englanniksi)
Albumi Poetry for the Poisoned Encyclopaedia Metallum -sivustolla (englanniksi)
| n k Kamelot |
| --- | --- |
 Tommy Karevik  Thomas Youngblood  Sean Tibbetts  Alex Landenburg  Oliver Palotai   Casey Grillo  Roy Khan  Glenn Barry  David Pavlicko  Mark Vanderbilt  Ricard Warner 
Studioalbumit:  Eternity  Dominion  Siége Perilous  The Fourth Legacy  Karma  Epica  The Black Halo  Ghost Opera  Poetry for the Poisoned  Silverthorn  Haven  The Shadow Theory  The Awakening 
Kokoelma-albumit:  Myths & Legends of Kamelot  Where I reign - Very best of the Noise years 1995-2003 
Livealbumit:  The Expedition  One Cold Winter’s Night  I Am the Empire – Live from the 013
Vladimir Bukovski

| Vladimir Konstantinovitš Bukovski |
| --- | --- |
 Vladimir Bukovski Saharov-kongressissa Amsterdamissa 1987.
Henkilötiedot
Syntynyt: 30. joulukuuta 1942 Belebei, Neuvostoliitto
Kuollut: 27. lokakuuta 2019 (76 vuotta) Cambridge, Englanti
Aiheesta muualla
Kotisivu
Vladimir Konstantinovitš Bukovski (ven. Влади́мир Константи́нович Буко́вский, 30. joulukuuta 1942 Belebei, Neuvostoliitto –  27. lokakuuta 2019 Cambridge, Britannia) oli venäläinen aktivisti, joka tuli tunnetuksi yhtenä johtavista Neuvostoliittoa arvostelleista venäläisistä toisinajattelijoista. Bukovski oli yksi ensimmäisistä aktivisteista, jotka saivat selville Neuvostoliiton hallituksen käyttävän psykiatrista sairaalahoitoa toisinajattelijoita vastaan. Bukovski vietti poliittisena vankina yhteensä 12 vuotta Neuvostoliiton vankiloissa, työleireillä sekä psykiatrisissa pakkohoidoissa.
Yhdysvaltain hallitus vaihtoi Bukovskin vuonna 1976 Chilen diktaattori Augusto Pinochetin vangitsemaan Chilen kommunistisen puolueen pääsihteeriin Luis Corvalániin Zürichin lentokentällä.  Hiljattain perustetulla ihmisoikeusjärjestö Amnesty Internationalilla oli merkittävä osa Bukovskin vapauttamisessa, minkä takia vapautusta pidetään yhtenä järjestön alkutaipaleen merkittävimmistä merkkipaaluista.
Aiheesta muualla

Kuvia tai muita tiedostoja aiheesta Vladimir Bukovski Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Tšekki  Australia  Kroatia  Alankomaat  Puola  Portugali 
Henkilöt:  Deutsche Biographie  DDB  Trove 
Muut:  NARA  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vladimir Bukovsky
Käännös suomeksi
Lapio

Metallinen lapio, pisto- eli kärkilapio.
Lapio on työkalu, jossa on varsi ja litteä, leveä pää. Lapiolla kaivetaan ja siirretään muun muassa maata, hiekkaa, roskia, hiiliä ja lunta.
Tavallisimpia lapion malleja ovat kärkilapio (tunnettu myös nimellä pistolapio), betonilapio eli tasakärkilapio, viljalapio ja lumilapio.
Lapion materiaalit ja muotoilu suunnitellaan lapioitavan materiaalin omainaisuudet huomioon ottaen. Kärkilapiossa on terä teräksestä, varsi puuta tai teräsputkea ja ponsi teräksestä ja puusta.
Kärkilapion terä on muodoltaan kuten V-kirjain tai vähän pyöristetympi versio siitä.
Betonilapio eroaa kärkilapiosta suoralla terällään eli sillä voidaan lapioida tasaiselta lattialta tai asfaltilta vaikkapa hiekkaa.
Viljalapio on muodoltaan kuten tasakärkilapio, mutta sen terä on suurempi, koska lapioitava aine on kevyempää ja viljalapion materiaalina ovat yleensä alumiini- tai muoviterä, puuvarsi ja muovinen ponsi. Viljalapion terän reunat ovat ylöspäin käännetyt, että viljaa pysyy enemmän lapiossa.
Lumilapio on monesti vielä viljalapiotakin suurempi ja materiaalit ovat samoja, mutta terän reunoja ei yleensä ole paljonkaan käännetty. Lapion pituus on tyypillisesti 100–120 cm.
Kenttälapio kuuluu sotilaan mieskohtaiseen varustukseen. Se on tavallista lapiota pienempi ja lyhyempi sekä useimmiten kokoontaitettava. Sen reunat on teroitettu juurien ja oksien katkomista varten. Lähitaistelussa se on myös tehokas astalo.
Puutarhalapio eli istutuslapio voi olla pieni muovinen tai metallinen terällä ja kädensijalla varustettu 20–30 cm:n pituinen yhden käden työkalu keveisiin ja pieniin puutarhan töihin. Kaivamiseen voidaan käyttää myös pistolapiota.
Rikkalapio on siivouksessa käytettävä apuväline, johon roskat siirretään harjalla. Joissakin rikkalapioissa harja voidaan käytön jälkeen ripustaa lapion kahvaan.
Hiekkalapio on hiekkalaatikolla leluna käytettävä, yleensä muovinen lapio.
Kenttälapio.
Hiililapio, jossa Suomessa harvinainen ponneton varsi.
Puinen ojalapio, jossa metallinen kärki.
Hisor–Alai

Zarafšonvuorten korkein korkein huippu Tšimtargha.
Hisor–Alai on Pamir–Alain vuoristoalueeseen kuuluva vuoristo Keski-Aasiassa. Sen itäosa kuuluu Kirgisiaan, keskiosa Tadžikistaniin ja länsiosa Uzbekistaniin. Pääosin itä-länsisuuntainen vuoristo rajoittuu pohjoisessa Fergananlaaksoon ja Kyzylkumin itäosaan sekä etelässä Qarshin aroon, Tadžikistanin syvänköön ja Alailaaksoon. Hisor–Alain pituus on noin 900 kilometriä ja leveys lännessä 150 ja idässä 80 kilometriä. Monet huiput kohoavat yli 5 000 metrin korkeuteen. Korkein kohta on Masttšohin solan lähellä sijaitseva Skalistyi (5 621 metriä).
Vuoriston itäosan muodostaa Alain vuorijono pohjoisine reunavuorineen. Siihen yhtyvät Masttšohissa läntiset Turkestanin, Zarafšonin ja Hisorin vuorijonot, joiden jatkeisiin kuuluvat muun muassa Nurotavuoret. Keskeiset vuorijonot ovat jyrkkärinteisiä alppivuoria, joiden huipulla on ikilunta ja jäätiköitä. Tektonisesti ne ovat variskilaisen kauden poimuvuoria, jotka ovat muodostuneet sedimentti- ja metamorfisista kivilajeista sekä granitoideista. Alueen hyötykaivannaisiin kuuluvat volframi, molybdeeni, arseeni, kulta, elohopea, antimoni, kivihiili ja rikki.
Vuorten tuulenpuoleisten länsi- ja lounaisrinteiden sademäärä on jopa 2 000 millimetriä vuodessa, kun taas tuulen alapuolisilla rinteillä sademäärä jää 200–500 millimetriin. Joet kuuluvat pääosin Zarafšonin ja Amudarjan vesistöalueisiin. Vuorten reuna-alueilla on puoliaavikkojen ruoho- ja heinäkasvillisuutta, ylempänä subtrooppista aroa, harvoja katajametsiä ja niittyaroa ja ylinnä subalppisia ja alppiniittyjä. Länsiosassa kasvaa paikoitellen pähkinäpuita, vaahteroita ja muita lehtipuita.
Fyrtiotalismi

Fyrtiotalismi (ruots. fyrtiotal = ’40-luku’) on ruotsalainen kirjallinen suuntaus, joka sai nimensä 40-tal-aikakauslehden mukaan. Lehden ympärille ryhmittyneiden kirjailijoiden tuotannon ominaispiirteitä olivat pessimismi ja illuusiottomuus.
Suuntaukseen kuuluivat keskeisinä hahmoina runoilijat Karl Vennberg, Erik Lindegren, Stig Dagerman ja Werner Aspenström, jotka olivat samalla kriitikoita.
Luettelo kuuluisista murhatuista ihmisistä

Tämä on luettelo kuuluisista murhatuista ihmisistä. Luettelo on aikajärjestyksessä.
Antiikista 1600-luvulle

| Henkilö | Asema | Päiväys | Paikka | Maa | Murhaaja/Murhaajat |
| --- | --- | --- | --- | --- | --- |
| Filippos II | Makedonian kuningas | 336 eaa. | Aigai |  Makedonia | Pausanias |
| Julius Caesar | Rooman diktaattori | 15. maaliskuuta 44 eaa. | Rooma |  Rooman valtakunta | Gaius Cassius Longinus, Marcus Junius Brutus ym. |
| Caligula | Rooman keisari | 24. tammikuuta 41 | Rooma |  Rooman valtakunta | Pretoriaanikaartin sotilaat |
| Claudius | Rooman keisari | 13. lokakuuta 54 | Rooma |  Rooman valtakunta | Agrippina |
| Al-Afdal Shahanshah | fatimidien visiiri | 11. joulukuuta 1121 |  |  Fatimidien kalifaatti | tuntematon |
| Al-Amir bi-Ahkami'l-Lah | fatimidien visiiri | 1130 |  |  Fatimidien kalifaatti | tuntematon |
| Qutuz | Mamelukki sulttaani | 24. lokakuuta 1260 | Kairo |  Mamelukkivaltakunta | Baibarsin käskystä |
| Fernão de Magalhães | portugalilainen tutkimusmatkailija | 27. huhtikuuta 1521 | Cebu |  Filippiinit | Lapu-Lapu |
| François Guise | Katolisten johtaja Ranskan uskonsodissa | 24. helmikuuta 1563 | Orléans |  Ranska | Jean de Poltrot |
| Louis I Condé | Hugenottien johtaja Ranskan uskonsodissa | 23. maaliskuuta 1569 | Jarnac |  Ranska | katoliset |
| Gaspard de Coligny  | Hugenottien johtaja Ranskan uskonsodissa | 24. elokuuta 1572 | Pariisi |  Ranska | Pärttylinyön verilöyly |
| Claude Goudimel | ranskalainen säveltäjä | 27. elokuuta 1572 | Lyon |  Ranska | Pärttylinyön verilöyly |
| Vilhelm I Oranialainen  | Hollannin vapaustaistelun johtaja | 10. heinäkuuta 1584 | Delft |  Alankomaat | Balthazar Gérard |
| Henri Guise | Guise-puolueen johtaja | 23. joulukuuta 1588 | Blois |  Ranska | tuntematon |
| Louis Guise | Guise-puolueen johtaja | 24. joulukuuta 1588 | Blois |  Ranska | Henrik III:n henkivartijat |
| Henrik III  | Ranskan kuningas | 2. elokuuta 1589 | Saint-Cloud |  Ranska | Jacques Clément |
| Henrik IV  | Ranskan kuningas | 14. toukokuuta 1610 | Pariisi |  Ranska | François Ravaillac |